50 वरिष्ठ मा. विद्यालयों में जल्द खुलेंगी लाइब्रेरी: कुमार
पलवल| जिलेके राजकीय वरिष्ठ माध्यमिक विद्यालयों में शीघ्र ही डिजिटल लाइब्रेरी स्थापित की जाएंगी। यह जानकारी देते हुए सीएम के सुशासन सहयोगी गौरव कुमार ने बताया कि मुख्यमंत्री के निर्देशानुसार डिजिटल इंडिया की दिशा में जिला पलवल में डिजिटल लाइब्रेरी कार्यक्रम को पायलट प्रोजेक्ट के तौर पर तैयार किया गया है।उन्होंने बताया कि पांच सितंबर को शिक्षक दिवस के अवसर पर पलवल में पुराने अदालत परिसर में जिले की पहली डॉ. राधाकृष्णन डिजिटल लाइब्रेरी का शुभारंभ किया गया था। डिजिटल लाइब्रेरी का संचालन जिला रेडक्रॉस सोसायटी राष्ट्रीय सूचना विज्ञान केंद्र पलवल द्वारा संयुक्त रूप से किया जा रहा है। उन्होंने बताया कि डिजिटल लाइब्रेरी की सफलता को देखते हुए जिला में डिजिटल लाइब्रेरी का विस्तार किया जा रहा है। इसी कड़ी में इस सप्ताह के अंत तक जिला के करीब 50 राजकीय वरिष्ठ माध्यमिक विद्यालयों में डिजिटल लाइब्रेरी स्थापित की जाएंगी।
hin_Deva hin_Deva